31992D0489
L 293/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 5 октомври 1992 година
за сключване на Международното споразумение за юта и продукти от юта от 1989 година
(92/489/EИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 113 и 116 от него,
като взе предвид предложението на Комисията,
като има предвид, че съгласно Решение 91/51/EИО (1) Общността и нейните държави-членки са подписали Международното споразумение за юта и продукти от юта от 1989 г. и с изключение на Португалия са нотифицирали временното му прилагане в очакване на приключването на вътрешните процедури, които се изискват за неговото одобрение;
като има предвид, че изискваният брой правителства и процентът на чистия внос, посочени в член 40, параграф 1 като необходими за окончателното влизане в сила на споразумението, са превишени;
като има предвид, че всички държави-членки са заявили желанието си да одобрят споразумението;
като има предвид, че споразумението трябва да бъде одобрено сега и Общността и нейните държави-членки трябва да уведомят едновременно генералния секретар на Организацията на обединените нации, че одобряват споразумението,
РЕШИ:
Член 1
Международното споразумение за юта и продукти от юта от 1989 г. се одобрява от името на Общността.
Действайки едновременно, Общността и нейните държави-членки, след приключване на необходимите вътрешни процедури, нотифицират генералния секретар на Обединените нации за тяхното одобрение, като вносители, на Международното споразумение за юта и продукти от юта от 1989 г., в съответствие с член 37 от него.
Текстът на споразумението е приложен към Решение 91/51/ЕИО.
Член 2
Председателят на Съвета е упълномощен да определи лицето, което е оправомощено да депозира инструмента за одобрение от името на Общността.
Съставено в Люксембург на 5 октомври 1992 година.